**ELŐTERJESZTÉS**

**Szombathely Megyei Jogú Város Közgyűlésének 2019. április havi rendes ülésére**

**Javaslat intézményi alapdokumentumok módosításának véleményezésére**

A nemzeti köznevelésről szóló 2011. évi CXC. törvény (továbbiakban Nkt.) 83.§ (3)–(4) bekezdései alapján a fenntartó a köznevelési intézmény átszervezésével összefüggő döntése vagy véleményének kialakítása előtt beszerzi „*a vagyonkezelésében levő ingatlan tulajdonos önkormányzatának”* véleményét.

Az Nkt. 4.§ 11. pontja rögzíti, hogy intézményátszervezésnek minősül minden olyan fenntartói döntés, amely az Alapító Okirat, szakmai alapdokumentum Nkt. 21.§ (3) bekezdése c)-j) pontjaiban felsoroltak bármelyikének módosulásával jár, kivéve az olyan vagyont érintő döntést, amely vagyon a feladatellátáshoz a továbbiakban nem szükséges.

Az Nkt. 21. § (3) bekezdése az alábbiakban határozza meg az alapító okirat (intézményi alapdokumentum) tartalmát:

(3) A köznevelési intézmény Alapító Okirata, szakmai alapdokumentuma tartalmazza

a) az alapító és a fenntartó nevét és székhelyét,

b) az intézmény – külön jogszabályban meghatározott – hivatalos nevét,

c) az intézmény típusát,

d) az intézmény feladatellátási helyét,

da) székhelyét,

db) tagintézményét,

dc) telephelyét,

e) alapfeladatának jogszabály szerinti megnevezését,

f) nevelési, oktatási feladatot ellátó feladatellátási helyenként felvehető maximális gyermek-, tanulólétszámot,

g) iskolatípusonként az évfolyamok számát,

h) alapfokú művészetoktatás esetén a művészeti ágak, azon belül a tanszakok megnevezését,

i) szakképzés esetén a szakmacsoportokat és az Országos Képzési Jegyzékben meghatározottak szerint a szakképesítés megnevezését és azonosító számát, szakgimnázium esetén az ágazatokat,

j) a feladatellátást szolgáló vagyont, továbbá a vagyon feletti rendelkezés vagy a vagyon használati jogát,

k) az önálló költségvetéssel rendelkező intézmény esetében a gazdálkodással összefüggő jogosítványokat.

**I**.

A **Szombathelyi Tankerületi Központ** Szombathely Megyei Jogú Város Önkormányzatát érintően a következő intézmények alapdokumentumának (Alapító Okiratának) 2019. szeptember 1. napi hatállyal tervezett módosításához kéri Önkormányzatunk véleményét:

|  |  |  |  |
| --- | --- | --- | --- |
|  | Intézmény neve | Feladatellátási helye | Alapdokumentumot érintő változtatás |
| 1. | Aranyhíd Egységes Gyógypedagógiai, Konduktív Pedagógiai Módszertani Intézmény, Óvoda, Általános Iskola, Szakiskola, Készségfejlesztő Iskola és Fejlesztő Nevelést-Oktatást Végző Iskola | 9700 Szombathely,  Dózsa György utca 6. | A szakmai alapdokumentum 6.1.2. pontjában a kifutott és a nem működő szakképesítések törlése. A Dísznövénykertész szakképesítés a 2017/2018. tanévben kifutott, évismétlő tanuló nincs, a Sütőipari és gyorspékségi munkás, a Számítógépes adatrögzítő, a Virágkötő és a Családellátó 5 éves formában soha nem működtek, 3 éves formában továbbra is működnek, a 6.1.5. pontban szerepelnek. |
| 2. | Aranyhíd Egységes Gyógypedagógiai, Konduktív Pedagógiai Módszertani Intézmény, Óvoda, Általános Iskola, Szakiskola, Készségfejlesztő Iskola és Fejlesztő Nevelést-Oktatást Végző Iskola | 9700 Szombathely,  Dózsa György utca 6. | Új szakiskolai szakképzés, az asztalosipari szerelő (OKJ 2154301; Szakmacsoport: 11. faipar, OKJ rendelet szerinti évfolyamok száma: 3) szakképzés felvétele. |
| 3. | Szombathelyi Művészeti Szakgimnázium | 9700 Szombathely,  Paragvári utca 77. | A feladatellátási helyre felvehető maximális tanulólétszám növelése 210 főről 250 főre. |

**II.**

A **Szombathelyi Szolgáltatási Szakképzési Centrum** a 2019. szeptember 1. napi hatállyal tervezett alábbi Alapító Okirat módosításhoz kéri Önkormányzatunk véleményét:

|  |  |  |  |
| --- | --- | --- | --- |
| **Ssz.** | **Tagintézmény** | **A tervezett átszervezés kategóriája** | **A tervezett átszervezés rövid, szöveges leírása, indoklása** |
| 1. | Szombathelyi Szolgáltatási Szakképzési Centrum Oladi Szakgimnáziuma és Szakközépiskolája | Iskolatípusonként az évfolyamok számát érintő változás, orientációs/előkészítő évfolyam indítása.  Az Alapító okirat 6.4. pontjában megjelenik az orientációs/előkészítő évfolyam | A korábbi tapasztalatok szerint a pedagógusok és a szülők körében is felmerült az igény arra, hogy az általános iskolában gyengébben teljesítő, középiskolába nehezen bekerülő tanulók számára a 9. évfolyam előtt olyan képzési lehetőséget teremtsünk, mely elsősorban a diákok felzárkóztatásával és pályaorientációval segíti a későbbi továbbtanulási folyamatot. Ezen igényeknek megfelelően a Szombathelyi Szolgáltatási Szakképzési Centrum Oladi Szakgimnáziuma és Szakközépiskolája indítani szeretné ezt az évfolyamot. |

**III.**

A **Szombathelyi Műszaki Szakképzési Centrum** 2019. szeptember 1. napi hatállyal az alábbi Alapító okirat módosításokat tervezi, amelyhez kéri Önkormányzatunk véleményét:

|  |  |  |  |
| --- | --- | --- | --- |
| **Ssz.** | **Tagintézmény** | **A tervezett átszervezés kategóriája** | **A tervezett átszervezés rövid, szöveges leírása, indoklása** |
| 1. | Szombathelyi Műszaki Szakképzési Centrum Puskás Tivadar Fém- és Villamosipari Szakgimnáziuma, Szakközépiskolája és Kollégiuma | 9.1 iskolatípusokat érintő változás; új iskolatípus felvétele.  Az Alapító Okirat 6.4. pontja kiegészül az alábbi iskolatípussal:  Szakképzési előkészítő (orientációs) évfolyam  Évfolyamok száma: 1 | A Kormány részére készült, 2019. január 31-i keltezésű előterjesztés a Szakképzés 4.0 nevet viselő stratégia tartalmazza a Szakképzési előkészítő (orientációs) évfolyam bevezetését, mint lehetőséget. A Szombathelyi Műszaki Szakképzési Centrum Puskás Tivadar  Fém- és Villamosipari Szakgimnáziuma, Szakközépiskolája és Kollégiumában rendelkezésre áll a szükséges humánerőforrás, és adottak a tárgyi feltételek (pl. DKA labor) az orientációs évfolyam indításához. |
| 2. | Szombathelyi Műszaki Szakképzési Centrum Savaria Szakgimnáziuma és Kollégiuma | 12.1 Szakképzési kínálatot érintő változás: OKJ szerinti új szakképesítés felvétele.  Az Alapító Okirat 6.5 pontja kiegészül az alábbi szakképesítéssel:  Tehergépkocsi-vezető OKJ 35 841 02 (13-as szakmacsoport, XL. Ágazat) | A 0,5 évfolyam időtartamú szakképesítés- ráépülés megszerzése elsősorban az Autószerelő, valamint a Logisztikai és szállítmányozási ügyintéző végzettséggel rendelkező tanulóink számára ad jó lehetőséget leendő munkakörük széleskörű ellátásához. Teljes mértékben duális formában valósul meg a képzés, melyre a szállítmányozó cégek részéről jelentős a munkaerőpiaci igény. |

Kérem a Tisztelt Közgyűlést, hogy az előterjesztést megtárgyalni, és a határozati javaslatokat elfogadni szíveskedjék.

**Szombathely, 2019. április „ ”**

**/: Dr. Puskás Tivadar :/**

**I.**

**HATÁROZATI JAVASLAT**

**...../2019. ( IV.. .) Kgy. számú határozat**

1. Szombathely Megyei Jogú Város Közgyűlése a nemzeti köznevelésről szóló 2011. évi CXC. törvény 83.§ (3)–(4) bekezdései alapján támogatja a Szombathelyi Tankerületi Központ által 2019. szeptember 1. napi hatállyal tervezett, alábbi Alapító Okirat módosításokat:

|  |  |  |  |
| --- | --- | --- | --- |
|  | Intézmény neve | Feladatellátási helye | Alapdokumentumot érintő változtatás |
| 1. | Aranyhíd Egységes Gyógypedagógiai, Konduktív Pedagógiai Módszertani Intézmény, Óvoda, Általános Iskola, Szakiskola, Készségfejlesztő Iskola és Fejlesztő Nevelést- Oktatást Végző Iskola | 9700 Szombathely,  Dózsa György utca 6. | A szakmai alapdokumentum 6.1.2. pontjában a kifutott és a nem működő szakképesítések törlése. A Dísznövénykertész szakképesítés a 2017/2018. tanévben kifutott, évismétlő tanuló nincs, a Sütőipari és gyorspékségi munkás, a Számítógépes adatrögzítő, a Virágkötő és a Családellátó 5 éves formában soha nem működtek, 3 éves formában továbbra is működnek, a 6.1.5. pontban szerepelnek. |
| 2. | Aranyhíd Egységes Gyógypedagógiai, Konduktív Pedagógiai Módszertani Intézmény, Óvoda, Általános Iskola, Szakiskola, Készségfejlesztő Iskola és Fejlesztő Nevelést- Oktatást Végző Iskola | 9700 Szombathely,  Dózsa György utca 6. | Új szakiskolai szakképzés, az asztalosipari szerelő (OKJ 2154301; Szakmacsoport: 11. faipar, OKJ rendelet szerinti évfolyamok száma: 3) szakképzés felvétele. |
| 3. | Szombathelyi Művészeti Szakgimnázium | 9700 Szombathely,  Paragvári utca 77. | A feladatellátási helyre felvehető maximális tanulólétszám növelése 210 főről 250 főre. |

1. A Közgyűlés kéri a Polgármestert, hogy a Közgyűlés által kialakított véleményről a Szombathelyi Tankerületi Központot tájékoztassa.

**Felelős:** Dr. Puskás Tivadar polgármester

Koczka Tibor alpolgármester

Dr. Károlyi Ákos jegyző

/a végrehajtás előkészítéséért:

dr. Bencsics Enikő, az Egészségügyi és Közszolgálati Osztály vezetője/

**Határidő:** azonnal /az 1. pont vonatkozásában/

2019. április 30. /a 2. pont vonatkozásában/

**II.**

**HATÁROZATI JAVASLAT**

**...../2019. ( IV.. .) Kgy. számú határozat**

1. Szombathely Megyei Jogú Város Közgyűlése a nemzeti köznevelésről szóló 2011. évi CXC. törvény 83.§ (3)–(4) bekezdései alapján támogatja a Szombathelyi Szolgáltatási Szakképzési Centrum által 2019. szeptember 1. napi hatállyal tervezett, alábbi Alapító Okirat módosítást:

|  |  |  |  |
| --- | --- | --- | --- |
| **Ssz.** | **Tagintézmény** | **A tervezett átszervezés kategóriája** | **A tervezett átszervezés rövid, szöveges leírása, indoklása** |
| 1. | Szombathelyi Szolgáltatási Szakképzési Centrum Oladi Szakgimnáziuma és Szakközépiskolája | Iskolatípusonként az évfolyamok számát érintő változás, orientációs/előkészítő évfolyam indítása.  Az Alapító okirat 6.4. pontjában megjelenik az orientációs/előkészítő évfolyam | A korábbi tapasztalatok szerint a pedagógusok és a szülők körében is felmerült az igény arra, hogy az általános iskolában gyengébben teljesítő, középiskolába nehezen bekerülő tanulók számára a 9. évfolyam előtt olyan képzési lehetőséget teremtsünk, mely elsősorban a diákok felzárkóztatásával és pályaorientációval segíti a későbbi továbbtanulási folyamatot. Ezen igényeknek megfelelően a Szombathelyi Szolgáltatási Szakképzési Centrum Oladi Szakgimnáziuma és Szakközépiskolája indítani szeretné ezt az évfolyamot. |

1. A Közgyűlés kéri a Polgármestert, hogy a Közgyűlés által kialakított véleményről a Szombathelyi Szolgáltatási Szakképzési Centrumot tájékoztassa.

**Felelős:** Dr. Puskás Tivadar polgármester

Koczka Tibor alpolgármester

Dr. Károlyi Ákos jegyző

/a végrehajtás előkészítéséért:

dr. Bencsics Enikő, az Egészségügyi és Közszolgálati Osztály vezetője/

**Határidő:** azonnal /az 1. pont vonatkozásában/

2019. április 30. /a 2. pont vonatkozásában/

**III.**

**HATÁROZATI JAVASLAT**

**...../2019. ( IV.. .) Kgy. számú határozat**

1. Szombathely Megyei Jogú Város Közgyűlése a nemzeti köznevelésről szóló 2011. évi CXC. törvény 83.§ (3)–(4) bekezdései alapján támogatja a Szombathelyi Műszaki Szakképzési Centrum által 2019. szeptember 1. napi hatállyal tervezett, alábbi Alapító Okirat módosításokat:

|  |  |  |  |
| --- | --- | --- | --- |
| **Ssz.** | **Tagintézmény** | **A tervezett átszervezés kategóriája** | **A tervezett átszervezés rövid, szöveges leírása, indoklása** |
| 1. | Szombathelyi Műszaki Szakképzési Centrum Puskás Tivadar Fém- és Villamosipari Szakgimnáziuma, Szakközépiskolája és Kollégiuma | 9.1 iskolatípusokat érintő változás; új iskolatípus felvétele.  Az Alapító Okirat 6.4. pontja kiegészül az alábbi iskolatípussal:  Szakképzési előkészítő (orientációs) évfolyam  Évfolyamok száma: 1 | A Kormány részére készült, 2019. január 31-i keltezésű előterjesztés a Szakképzés 4.0 nevet viselő stratégia tartalmazza a Szakképzési előkészítő (orientációs) évfolyam bevezetését, mint lehetőséget. A Szombathelyi Műszaki Szakképzési Centrum Puskás Tivadar  Fém- és Villamosipari Szakgimnáziuma, Szakközépiskolája és Kollégiumában rendelkezésre áll a szükséges humánerőforrás és adottak a tárgyi feltételek (pl. DKA labor) az orientációs évfolyam indításához. |
| 2. | Szombathelyi Műszaki Szakképzési Centrum Savaria Szakgimnáziuma és Kollégiumában | 12.1 Szakképzési kínálatot érintő változás: OKJ szerinti új szakképesítés felvétele.  Az Alapító Okirat 6.5 pontja kiegészül az alábbi szakképesítéssel:  Tehergépkocsi-vezető OKJ 35 841 02 (13-as szakmacsoport, XL. Ágazat) | A 0,5 évfolyam időtartamú szakképesítés- ráépülés megszerzése elsősorban az Autószerelő, valamint a Logisztikai és szállítmányozási ügyintéző végzettséggel rendelkező tanulóink számára ad jó lehetőséget leendő munkakörük széleskörű ellátásához. Teljes mértékben duális formában valósul meg a képzés, melyre a szállítmányozó cégek részéről jelentős a munkaerőpiaci igény. |

1. A Közgyűlés kéri a Polgármestert, hogy a Közgyűlés által kialakított véleményről a Szombathelyi Műszaki Szakképzési Centrumot tájékoztassa.

**Felelős:** Dr. Puskás Tivadar polgármester

Koczka Tibor alpolgármester

Dr. Károlyi Ákos jegyző

/a végrehajtás előkészítéséért:

dr. Bencsics Enikő, az Egészségügyi és Közszolgálati Osztály vezetője/

**Határidő:** azonnal /az 1. pont vonatkozásában/

2019. április 30. /a 2. pont vonatkozásában/